নগরীর দক্ষিণ সুরমা ও খাদিমপাড়ায় পৃথক অভিযান চালিয়ে গাঁজা-ইয়াবাসহ ১৩ মাদক ব্যবসায়ীকে গ্রেফতার করেছে র‌্যাপিড এ্যাকশন ব্যাটালিয়ন (র‌্যাব-৯)। গতকাল রবিবার দুপুর ১২টার দিকে শাহপরান থানা এলাকা থেকে ২ জন এবং শনিবার রাত সাড়ে ৮টার দিকে ভার্থখলা মসজিদ মার্কেট এলাকা থেকে গাঁজাসহ আরো ১১ মাদক ব্যবসায়ীকে গ্রেফতার করা হয়। এছাড়া গতকাল রবিবার দুপুরে শহরতলীর ভুলাই বাজার এলাকায় অভিযান চালিয়ে এপিবিএন পুলিশ ইয়াবাসহ আরো ২ মাদক ব্যবসায়ীকে গ্রেফতার করতে সক্ষম হয়েছে।